— 694 — 



ta fesle des Roys dernière le venue de M r le comte de Wolcestre, vostre 

 député, pour avoir ce bien d'entendre de bouche de luy Testât de vostre 

 bonne disposition et luy déclarer aussy combien je vous suis affectionné 

 et désire avoir tant d'heur que de gaigner place en vos bonnes grâces; 

 mais voyant qu'il n'y avoit aucunes certaines nouvelles qu'il deust bien- 

 tost arriver et d'aultre part que mon frère le duc d'Anjou s'acheminoil 

 en ce camp, ne voulant laisser passer ceste belle occasion sans l'accom- 

 pagner et faire paroistre l'envye que j'ay de me trouver aux lieux où 

 s'acquiert l'honneur et la vertu, je fus contrainct partir sans voir vostre 

 dict député et communiquer avec luy de l'affaire qui me touche de si 

 près au cueur et auquel je me suis assez ouvert à vous, Madame, par les 

 lettres que je vous ay cy devant escriptes; c'est pourquoy j'ay bien voulu 

 vous faire encores ceste cy pour vous supplier, Madame , me vouloir 

 tant favoriser que d'avoir agréables les offres que je vous ay cy devant 

 faictes et fais de grande affection de mon service ; en quoy faisant vous 

 me rendrez le plus heureux et content prince de la chrestienté , ainsy que 

 j'escripts à monsieur de La Mothe-Fénelon vous dire plus particulière- 

 ment, sur lequel m'en remettant, et après vous avoir baisé bien hum- 

 blement les mains, je prieray Dieu, Madame, qu'il vous ayt en sa très 

 saincte et digne garde. 



Du camp devant la Rochelle, le xxvj c jour de mars 157.S. 



Vostre très humble et affectionné frère à vous faire service , 



Françoys ' . 



Madame , le Roy monseigneur et frère envoyant ce gentilhomme pré- 

 sent porteur par deçà, pour aucuns siens affayres, je n'ay voullu laisser 

 passer ceste occasion sans vous faire ceste lettre pour tousjours me ra- 

 mentavoir en vos bonnes grâces et vous supplier me vouloir faire tant 

 de faveur que de me tenir pour le plus asseuré et affectionné serviteur 

 dont vous puissiez faire estât , qui suis bien marry que je n'ay esté pré- 

 sent quant monsieur le comte de Worceslre est arrivé à Paris, pour lu\ 

 tesmoigner moy mesmes de bouche avec quelle affection je désire 

 l'effect de la négociation qui est , il y a si longtemps , encommencée à mon 

 occasion, ce que je m'asseure la Royne, madame ma mère, aura faict 

 pour moy, suivant la supplication que je luy en fis auparavant que partir 

 d'avec elle; elle aura présenté mes très humbles recommandations à vos 

 bonnes grâces, desquelles je désirerois qu'il vous pleust ni 1 estimer digne 

 et moy joyr de cet heur, comme le plus grant qui me pousse advenir 

 aujourd'huy , ainsy que vous pourra dire plus amplement ce dict porteur, 

 sur lequel m'en remettant, après vous avoir baisé très humblement les 



1 Record office , State pupert, France, vol. Ll V. (Autographe.) 



